बैठक में सभी नवनियुक्त कार्यकारी अध्यक्षों को कार्य विभाजन किया गया एवं उन्हें अलग अलग विधानसभाओं का प्रभार सौंपा गया। इसके अलावा उन्हें सौंपे गए प्रभार वाली विधानसभा में जाकर मंडलम, सेक्टर एवं बूथ लेबल की समीक्षा करके शीघ्र ही रिपोर्ट सौंपने को कहा गया। साथ ही तमाम मोर्चा संगठनों के जिलाध्यक्षों से उनके काम का लेखाजोखा लिया गया और तय समय सीमा में कार्यकारिणी गठन से संबंधित जो काम पूर्ण नहीं हैं उनको पूर्ण करने हेतु निर्देशित किया गया। इस मौके पर अनुशासन के संबंध में पेश प्रस्तावों को सर्व सहमति से पारित किया गया। जिला प्रवक्ता शैलेंद्र जैन ने बताया कि बैठक में मुख्य रूप से नवनियुक्त कार्यकारी अध्यक्ष अनीस खान, गुलाब यादव, विजय पटेल, संगठन महामंत्री सरमन लाल मिश्रा, जिला महामंत्री संतोष तिवारी, अरूण मिश्रा, अनवरी खातून, सेवादल अध्यक्ष राजेश महतों, महिला कांग्रेस की अध्यक्ष स्मिता खरे, जिला महिला कांग्रेस ग्रामीण अध्यक्ष की प्रतिनिधि के तौर पर सुषमा अग्रवाल एवं प्रियंका अग्रवाल, युवा कांग्रेस के विधानसभा अध्यक्ष अदित सिंह सहित अनेक पदाधिकारी उपस्थित रहे।